419 
Incarvillea et Amphicome inter se affines ab omnibus aliis 
generibus gerontogaeis statura herbacea diversae in montibus 
elatis praecipue Himalayensibus et Asiae interioris crescunt et 
usque ad Turkestaniam et Chinam borealem inveniuntur. 
Ulterior certe in orbe gerontogaeo altidudines maximas verti- 
cales attingit; nam ultra 3000 m. in montes adscendit. 
Tribus Bignoniearum in Africa nullas species offert ut in 
familia Bignoniacearum iterum relatio peculiaris manifesta fiat, 
quod tribus quae Americae et Asiae communes, saepe Africam 
transiliunt. Genera Tecomearum endemica autem in continente 
Africana haud pauca exstant: Newbouldia, Spathodea, Fer- 
nandia arbores speciosissimae pulcherrime florentes praecipue 
Africae occidentali propriae; Spathodea autem usque ad lacus 
maximas interiores Africanas progreditur. Catophractes et 
Rhigozum genera valde peculiaria frutices spinosi erecti 
tropicum Capricorni transgrediuntur et in coloniis Germanicis 
Austro-occidentalibus pro parte etiam in Africa orientali vigent. 
De genere Tecomariae jam supra disserui. Africa orientalis 
generibus Séereospermi, Markhamiae, Heterophragmatis, Doli- 
chaudrones et Kigeliae hospitium dat. Ulterior etiam in 
Africa occidentali haud frustra quaeritur et ut infra dicam 
cum specie endemica in Madagascaria provenit; omnia alia 
Africae cum Asia orientali communia; Dolichaudrone aream 
geographicam vastissimam exhibet, nam D. longissima K. Sch. 
socius characteristicus vegetationis maritimae quam formatio- 
nem „Mangrove“ appellamus, usque ad insulam Neo-Guine- 
ensem per totam Archipelagum Malayanam remanet. 
In insula Madagascaria et in illis quas sub titulo Mas- 
carensium conjungimus, Bignoniaceae miro modo evolutae se 
praebent; non solum species quaedam Tecomearum supra 
nominatarum inveniuntur, sed tribus Crescentiearum genera 
plurima hoc loco offert. Habitus plantarum interdum valde 
mutatur, genera nonnulla nempe armamentis abundant: Zaa 
ilicifolia Baill. folia aculeata procreat quae in tota familia non 
porro proveniunt; Paracolea Grevei Baill. aculeis e ramis erum- 
pentibus tuetur; Phylloctenium Bernieri Baill. post delapsum 
foliorum petiolos in aculeos pungentes convertit. Valde pecu- 
liaris transmutatio foliorum in genere Phyloctenii: rachis 
nempe foliorum pinnatorum dilatatur et ampliatur; eo loco 
ubi foliola huic insident rachis contrahitur et coarctatur ita 
ut interrumpatur et quasi in phylla plura superposita dividatur ; 
eodem gradu ut rachis extenditur lamina magnitudine : imi- 
nuitur et tandem evanescit. Genera Coleae et affinia Paracoleae, 
Siphocoleae et Rhodocoleae ad arbores speciosissimas pertinent, 
quae saepe inflorescentias floribundas egregias e ligno vetere 
procreant. Kigelia Madagascariensis Bak. species maxime in- 
signis a duabus Africae continentalis, inter se proxime affi- 
nitate conjunctis, valde discrepat. 
Generibus reliquis Crescentiearum, Crescentiae ipsi et 
affinibus Amphitecnae, Enallagmatis et Parmentierae America 
calidissima hospitium dat. Centrum distributionis hujus tribus 
autem non in America australi, at in centrali quaerimus, nam 
species solitaria Crescentiae tantum in Terram firmam trans- 
greditur, C. Cujete Linn., et jam in silvis maritimis provinciae 
Rio de Janeiro viget. Omnes species aliae Crescentiae ex 
imperio descriptae certe ad eandem pertinent et non omnino 
certus sum, num re vera arbor saepissime culta omnibus locis 
BIGNONIACEAE: 
GEOGRAPHIA. 420 
laudatis indigena sit. Speciem quandam Crescentiae solitariam 
novam C. trifoliam cl. Branco ex insulis Philippinis adum- 
bravit; hanc plantam ipse e regione laudata vidi et pro 
identica cum C. alata H. B. Kth. Mexicana eam recognovi. 
Genus Schlegeliae species epiphyticas ope radicum in arbores 
scandentes includens pariter in insulis Antillanis viget et 
speciem unieam usque ad ditionem Guianensem, alteram in 
ditionem Guatemalensem emisit ; cl. Spruce probabiliter tertiam 
in regione fluminis Amazonum invenit, nimis mancam ad 
descriptionem. 
Tribus Eccremocarpearum et Tourettiearum cum generibus 
solitariis pariter cives Americanos solos amplectuntur; prior 
regionibus elatis Americae australis orientalis, ulterior ditioni 
Mexicanae propria. Tourrettia autem probabiliter melius pro 
typo familiae peculiaris habetur, nam indole ovarii tetrameri 
et capsulae nimis late a Bignoniaceis veris abhorret. 
Quoad distributionem geographicam Bignoniacearum in 
imperio Brasiliensi attinet, tabula 11 nos docet, genera 
ampliora species ultra 20 includentia omnia in Brasilia vigere: 
Arrabidaea, Adenocalymma, Anemopaegma, Jacaranda, Tecoma 
hoe loco etiam species plurimas genuerunt et fere omnia 
numero valde decrescunt si fines imperii transgrediuntur. 
Tecomae species tantum in ditione Mexicana et in insulis 
Antillanis copiosiores proveniunt. Genera monotypica in 
Brasilia permulta exstant nempe 16 i. e. 30°/o omnium hujus 
terrae (52). Miro modo haec pro parte aream geographicam 
in hac familia inusitate extensam incolunt: Callichlamys lati- 
folia K. Sch. a provincia Rio de Janeiro et Mato Grosso 
usque ad isthmum Panamensem, Melloa populifolia P. DC. a 
Paraguay usque ad rem publicam Neo-Granatensem, Phrygano- 
cydia corymbosa Bur. a deserto Gran Chaco rei publicae 
Argentinae usque ad insulam Trinitatis haud infrequenter 
occurrunt. Paragonia pyramidata Bur. uon minus distributione 
vasta gaudet; nam e provincia Santa Catharina usque ad ex- 
tremitates boreales Americae australis crescit; iterum iterum- 
que pro specie nova sumtam auctores fere decies descripserunt. 
Dolichandra cynanchoides Cham. ditionem minorem occupavit; at 
in Brasilia australi et in rebus publicis Argentinis valde divulgata 
videtur. Cydista aequinoctialis Miers fere in omnibus collec- 
tionibus inter flumen Amazonum et insulas Antillanas confectis 
haud frustra quaeritur; nuper eam etiam e provincia Mato 
Grosso vidi, ita ut area geographica hujus speciei multo 
magis Austrum versus se dilataverit. Cybistax antisyphilitica 
Mart. etiam per totum imperium usque ad Peruviam orientalem 
migravit. 
Alia genera monotypica contra species continent quae in 
materia vasta a me ipso examinata semel tantum occurrerunt. 
Odontotecomam fulgentem Bur. et K. Sch. nullus nisi cl. MARTIUS 
e provincia Bahia attulit; Glazioviam bauhinioidem Bur. cl. 
auctor in eujus honorem cl. Bureau plantam baptizavit loco 
valde limitato prope Gavia invenit et Neojobertiam Candolleanam 
Bur. et K. Sch. stirpem maxime peculiarem et insignem 
collectores pauci soli repererunt. 
Jam supra diximus, familiam Bignoniacearum specifice 
tropicam esse, ita ut regio Napaea, provincias maxime 
australes extratropicas imperii includens numerum exiguum 
specierum praebeat 22 vel 7°/o tantum. Ex his species duae 
